《送秀水王教谕》
明代·梁储

自从别君来，寒暑几更代。相逢始握手，重有别离慨。

嗟君早知始，及长慕冲退。群誇自不休，我默固长在。

昔年被荐剡，侯门足韬晦。庠序比需贤，复尔司教诲。

菁莪岂不佳，水菽况可逮。归成迎养欢，此乐谁所赉。

人生知足耳，白发古不贷。南国幸多兰，相期倍纫佩。

作者简介：明广东顺德人，字叔厚，号厚斋，晚号郁洲。成化十四年进士第一，授编修。正德时累迁为吏部尚书，华盖殿大始士，内阁首辅。时营建殿房甚多，所费巨万，储屡上书切谏。又请早立储君，不报。宁王朱宸濠叛，帝自南征，储等扈从。群小欲导帝游浙西、江汉。储等跪谏行宫门外，乃许不日还京。世宗即位，被劾乞归。卒年七十七，谥文康。有《郁洲遗稿》。